**«QazaqGaz Onimderi» ЖШС сыбайлас жемқорлыққа қарсы саясатына**

**№5 қосымша**

**«QazaqGaz Onimderi»** **ЖШС Өнім берушісінің кодексі**

**1. Мақсаты**

1.1. «QazaqGaz Onimderi» ЖШС (бұдан әрі - Серіктестік) Өнім берушісінің кодексінде Серіктестікпен жүзеге асырылатын бірлескен коммерциялық қызмет шеңберінде Серіктестік сақтауды және құрметтеуді талап ететін минималды стандарттарды қамтиды.

1.2. Бизнестің тұрақты дамуы Серіктестіктің мүдделі тараптарының әлеуметтік қажеттіліктері мен үміттеріне батыл жауап беруге бағытталған Серіктестік стратегиясының басты негізгі болып табылады.

**2. Негізгі ережелер**

2.1. Кодексте жазылған стандарттар Серіктестік жұмыс істейтін Өнім берушіден, оның ішінде оның еншілес және үлестес компанияларынан, сондай-ақ Өнім беруші істерді жүргізетін өзге де тараптардан, оның ішінде оның барлық жұмыскерлерінен (тұрақты және уақытша жұмыскерлерді қоса алғанда) Серіктестік күтетін үміттерді көрсетеді.

2.2. Серіктестіктің Өнім берушісі Қазақстан Республикасы заңнамасының, басқа да қолданылатын заңнаманың, Серіктестіктің ішкі құжаттарының, атап айтқанда осы құжатта жазылған қағидаттардың талаптарын сақтауға тиіс.

2.3. Іскерлік ақпаратпен және есептілікпен байланысты барлық іс-әрекеттер адал және шынайы орындалуы керек, олардың орындалуы мен дәлдігін реттейтін барлық қолданыстағы заңдарға сәйкес келуі керек.

2.4. Өнім беруші тиісті шарт бойынша Серіктестіктің уәкілетті өкілінің алдын ала жазбаша келісімінсіз оның Серіктестікпен өзара қарым-қатынасы немесе келісімдері туралы пресс-релиздер немесе басқа да жарияланымдарды шығармайды.

2.5. Өнім беруші осы Кодекстің ережелерін оның жұмыскерлеріне таратуға, таныстыруға және мұқият тексеруге жауапты.

**3. Жалпы қағидаттар**

Серіктестік Өнім берушісі мыналарды сақтайды:

- өз жұмысында сыбайлас жемқорлық құқық бұзушылықтарға жол бермейді;

- өз жұмыскерлеріне, өкілдеріне және тең орындаушыларына Серіктестікпен жасалған шарттар бойынша коммерциялық пара беруге және сыбайлас жемқорлық сипаттағы өзге де әрекеттер жасауға тыйым салады;

- заңсыз мәжбүрлі еңбектің барлық нысандарын жояды;

- балалар еңбегін болдырмайды;

- кез келген кемсітушілікті, оның ішінде жұмысқа орналасуға және еңбек қызметіне қатысты болдырмайды;

- ең төменгі жалақы мөлшеріне қатысты нормативтік құқықтық актілерді сақтайды;

- Қазақстан Республикасының және/немесе өз қызметін жүзеге асыратын өзге де елдің еңбек заңнамасын сақтайды.

**4. Сыбайлас жемқорлыққа қарсы іс-қимыл жөніндегі талаптар**

4.1. Сыбайлас жемқорлықтың барлық түрлеріне, оның ішінде бопсалау, парақорлық, формальдылықты оңайлату үшін сыйақы, алаяқтық, ақшаның ізін жасыру және Өнім берушінің қызметіндегі непотизмге қатаң тыйым салынады.

4.2. Егер Серіктестікте өнім берушінің осы Кодекстің талаптарын бұзғаны туралы объективті күдіктері мен куәліктері болса, мұндай бұзушылық шарттың елеулі бұзылуы болып саналады және серіктестік осы Шартта немесе Қазақстан Республикасының заңнамасында көзделген Серіктестік құқықтарына нұқсан келтірмей, төлемдерді тоқтата тұруға немесе осы Шартты орындаудан біржақты тәртіппен бас тартуға құқылы. Бұдан басқа, егер кез келген осындай бұзушылық Серіктестік үшін қылмыстық құқық бұзушылыққа әкеп соқса, осы Шарттың басқа ережелерінде көзделуі мүмкін осындай бұзушылықты түзетудің кез келген құқығына қарамастан, осы Шарт Өнім берушіні хабардар еткен сәттен бастап дереу тоқтатыла тұрады және/немесе тоқтатылады.

4.3. Жоғарыда көрсетілген талаптарды іске асыру үшін Өнім беруші осы Шарт бойынша қызметтер көрсету үшін Өнім беруші тартатын кез келген жеке немесе заңды тұлғаның ол үшін осы Қодекске сәйкес Өнім берушіге жүктелгенге ұқсас жауаптылық пен міндеттемелерді көздейтін жазбаша шарт негізінде ғана әрекет ететініне кепілдік беруге тиіс; бұл ретте Өнім беруші мұндай адамдардың осы талаптарды орындауына, сондай-ақ олар бұзылған жағдайда Серіктестік алдында тікелей жауапты болуды осы Шарттың жалғастырады.

4.4. Өнім беруші Серіктестікке және оның тікелей және жанама акционерлеріне, директорларына (бұл талап қор биржасында тіркелген компанияның акцияларын ұстаушыларға қолданылмайды), лауазымды адамдарға және жұмыскерлерге кез келген азаматтық-құқықтық немесе қылмыстық санкцияларды немесе Өнім берушінің осы Өнім беруші кодексінің ережелерін бұзуы нәтижесінде олар шеккен айыппұлдарды қоса алғанда, барлық шығындарды өтеуге міндеттенеді.

4.5. Өнім беруші және Өнім беруші Шарт бойынша міндеттемелерді орындау үшін тартатын кез келген жеке немесе заңды тұлғалар, оның ішінде олардың жұмыскерлері, агенттері, консультанттары, мердігерлері және қосалқы мердігерлері:

- пара немесе өзге де сыбайлас жемқорлық төлемдерін, оның ішінде кез келген лауазымды тұлғаға ұсынуға, уәде етуге, беруге, талап етуге немесе алуға тиіс емес;

- Өнім берушінің немесе серіктестіктің немесе олардың кез келген тікелей немесе жанама акционерлерінің/қатысушыларының, директорларының, лауазымды адамдарының немесе қызметкерлерінің, Қазақстан Республикасының Сыбайлас жемқорлыққа қарсы іс-қимыл жөніндегі заңнамасының бұзылуына әкеп соғуы мүмкін әрекеттерді әдейі немесе абайсызда жасамауға тиіс;

- серіктестіктің лауазымды адамының немесе оның жақын туысының өнім беруші/қосалқы мердігер компаниясында тікелей немесе жанама мүліктік мүддесі/бақылауы бар екендігі туралы хабарлауға тиіс (бұл талап қор биржасында тіркелген компанияның акцияларын ұстаушыларға жатпайды);

- Өнім берушінің қазір немесе болашақта жауапты мемлекеттік лауазымды атқаратын қандай да бір адамның, оларға теңестірілген адамдардың жұмыс берушісі болып табылатындығы туралы Серіктестікке хабарлауға және осындай қатынастардағы кез келген өзгерістер туралы Серіктестікке дереу хабарлауға тиіс;

- егер олар қолма-қол ақшасыз нысанда немесе Өнім берушінің тіркелген еліндегі немесе сатып алу нәтижелерін жеткізген елдегі Өнім берушінің банктік шотына өзге бақыланатын төлем құралы арқылы жасалса, Серіктестіктен төлемдерді қабылдауға тиіс;

- сот, төрелік немесе әкімшілік талқылау барысында Өнім берушіге қойылған алаяқтық, парақорлық, сыбайлас жемқорлық немесе өзге де заңсыз қызмет бойынша кез келген айыптаулар туралы немесе осы Шарттың қолданылу мерзімі ішінде кез келген сәтте осындай айыптаулар бойынша тергеу жүргізілген жағдайда Серіктестікті дереу хабардар етуге тиіс;

- Серіктестікте Қазақстан Республикасының заңнамасын бұзғаны (немесе ықтимал бұзғаны) туралы негізделген күдік туындаған жағдайда, осындай бұзушылық фактісін анықтау үшін Серіктестікпен және оның өкілдерімен адал қарым-қатынас жасауға тиіс;

- тексеруді тек Серіктестіктің жұмыскерлері немесе тиісті шарт негізінде Серіктестік тартатын бөгде кәсіптік ұйым ғана жүргізе алатынына келіседі. Өнім берушінің осы Шарттың талаптарын елеулі түрде бұзғанын анықтаған жағдайларды қоспағанда, тексеруді жүргізуге байланысты барлық шығыстарды Серіктестік көтереді. Бұл жағдайда оны жүргізуге байланысты барлық шығыстарды Өнім беруші көтереді.

4.6. Өнім беруші өз жұмыскерлеріне мәмілеге әсер ету немесе жеке немесе іскерлік артықшылықтар алу мақсатында қолайлы қарым-қатынастың орнына тікелей немесе жанама түрде төлемдерді, сыйлықтарды немесе артықшылықтарды ұсынуға, сұрауға, беруге немесе қабылдауға толық тыйым салады. Бұл талап жұмыскерлерге де, Өнім беруші жұмыскерлерінің отбасы мүшелеріне де, оны бірлесіп орындаушыларға да қолданылады.

4.7. Өнім беруші әділ бәсекелестік пен еркін нарық қағидаттарын сақтауы тиіс. Бизнес шешімдер жеке қатынастар мен мүдделерді ескере отырып немесе олардың әсерінен қабылданбауы керек.

4.8. Өнім беруші Қазақстан Республикасының заңнамасына және халықаралық стандарттарға сәйкес құрылған Сыбайлас жемқорлыққа қарсы іс-қимыл жасасу бағдарламасын енгізуі тиіс. Тиісті практикалық және ақпараттық дайындықты қамтитын бағдарлама ашық және тиімді болуы керек.

4.9. Серіктестіктің Өнім берушісі, Өнім берушінің жұмыскерлері мен Серіктестік жұмыскерлеріне немесе олардың туыстарына қатысты олардың іскерлік беделіне немесе қабылданған шешімдеріне теріс әсер етуі мүмкін нақты немесе ықтимал мүдделер қақтығысы бар жағдайларды анықтау және алдын алу үшін бар күшін салады.

4.10. Өнім беруші Серіктестікке оның сұрау салуы бойынша барлық қосалқы мердігерлер мен аффирленген тұлғалар бойынша ақпаратты, сондай-ақ түпкілікті бенефициарды оффшорлық аймақтарда тіркеу туралы ақпаратты ашуды және тексеруді қамтамасыз етуге міндеттенеді.

4.11. Өнім берушіге Серіктестік атынан жол жүру, тұру, сыйлықтар, қонақжайлылық, ойын-сауық және қайырымдылық жарналарын төлеуге тыйым салынады.

**5. Мүдделер қақтығысы**

5.1. Өнім беруші Серіктестікке мүдделер қақтығысы болуы мүмкін және Серіктестікпен іскерлік қатынастарға әсер етуі мүмкін кез келген жағдайлар туралы хабарлауы керек және бұған жол бермеуі керек.

5.2. Қызметті жүзеге асыру кезінде, Өнім беруші тек объективті критерийлер негізінде шешім қабылдауы керек. Жеке, коммерциялық немесе басқа мүдделер қақтығысына байланысты Өнім берушінің шешім қабылдауына әсер етуі мүмкін кез-келген факторлар ең басында алынып тасталуы керек.

5.3. Егер Өнім берушінің қызметкері Серіктестік қызметкерінің туысы немесе жекжаты болып табылса және бұл Шартты орындау немесе іскерлік қатынастарды жүргізу кезінде мүдделер қақтығысы үшін негіз болып табылуы мүмкін болса, Өнім беруші бұл туралы Серіктестіктің басшылығына хабарлауға тиіс.

**6. Адам құқықтары және еңбек жағдайлары**

6.1. Өнім беруші барлық жұмыскерлерге тиісті еңбек жағдайларын қамтамасыз етуі және жұмыскерлердің барлық еңбек құқықтарының орындалуын қамтамасыз етуі тиіс.

6.2. Негіздемелеріне қарамастан, оның ішінде жұмысқа орналасу мен еңбек қызметіне, жынысына немесе гендерлік тиесілігіне, ұлтына, азаматтығына, нәсіліне, терісінің түсіне немесе этникалық тегіне, дініне, жасына, тіліне, отбасы мәртебесіне, әлеуметтік және ата-ана мәртебесіне, мүліктік және лауазымдық жағдайына, қоғамдық бірлестіктерге және саяси себептерге, жүктілік, мүгедектік, сондай-ақ жұмыскердің іскерлік қасиеттеріне және оның жұмыс нәтижелеріне байланысты емес басқа жағдайларына қатысты кез келген кемсітушілікке тыйым салынады.

6.3. Өнім беруші жұмыскерлерден немесе әлеуетті жұмыскерлерден қолданыстағы заңнаманың немесе нормативтік актілердің талабы болып табылатын жағдайларды қоспағанда, немесе егер бұл жұмыс орнындағы қауіпсіздікті қамтамасыз ету үшін қажет болса, жүктілік сынақтарын қоса алғанда, медициналық сынақтардан өтуді талап етпеуі тиіс. Өнім беруші тест нәтижелері бойынша кемсітушілікке жол бермеуі керек.

6.4. Өнім беруші заң талаптарына сәйкес мүмкіндігі шектеулі жандар үшін қолжетімді орта құруы тиіс.

6.5. Өнім берушіге мәжбүрлі еңбекті, тұтқындардың еңбегін пайдалануға, адамдармен сауда жасауға және коммерциялық жыныстық қызметтерді сатып алуға тыйым салынады Мәжбүрлі еңбектің барлық нысандарын, оның ішінде ауыр еңбекті, мәжбүрлі еңбекті (құлдықты қоса алғанда) немесе мәжбүрлі еңбектің өзге де нысандарын қолдануға тыйым салынады. Қорқыту, күш қолдану, алаяқтық мәлімдемелер немесе қысымның басқа түрлері арқылы адам саудасына немесе мәжбүрлі еңбекке кез келген нысанда қолдау көрсетуге немесе қатысуға тыйым салынады.

6.6. Жұмысқа қабылдау үшін қолданыстағы заңнамада белгіленген ең төменгі жасқа толмаған адамдарды жұмысқа қабылдауға тыйым салынады. Өнім беруші қолданыстағы заңнамаға сәйкес еңбек шартын жасасуға жол берілетін жағдайларды қоспағанда, балалардың немесе кәмелетке толмағандардың еңбегін пайдаланбауы тиіс.

6.7. Өнім берушінің барлық жұмыскерлерінде қол қойылған еңбек шарты болуы керек. Еңбек шарты жұмыс уақытының ұзақтығын, қосымша жұмыс уақытындағы жұмыс үшін өтемақыны, хабарлама мерзімін, жалақы мөлшерін және төлем жиілігін, сондай-ақ қолданыстағы заңнамада көзделген өзге де талаптарды қоса алғанда, барлық негізгі талаптарды белгілеуге тиіс.

6.8. Өнім беруші жұмыскерлердің жұмыс уақыты мен демалысына және жұмыс берушінің басқа да міндеттеріне қатысты нормативтік құқықтық актілерді сақтайды.

6.9. Өнім беруші Қазақстан Республикасының заңнамасында белгіленген ең төменгі жалақы мөлшеріне қатысты Қазақстан Республикасының нормативтік құқықтық актілерін сақтайды. Үстеме жұмыс болған уақытта жұмыс істеу , демалыс және мереке күндері немесе түнгі уақытта жұмыс істеу шарттарға, еңбек немесе ұжымдық шарттарға және (немесе) жұмыс берушінің актісіне сәйкес жоғары мөлшерде төленеді.

6.10. Өнім беруші жұмыскерлерге өз ана тілінде немесе өзі түсінетін тілде жазылған жұмыскерлердің құқықтары мен міндеттерін білуге және толық мөлшерде түсінуге мүмкіндік береді.

6.11. Лауазымдық нұсқаулықтар әзірленуі, жаңартылуы және барлық жұмыскерлер мен консультанттардың назарына жеткізілуі тиіс.

6.12. Ешкім физикалық жазаға, заңсыз ұстауға, физикалық, сексуалдық және/немесе психологиялық қудалауға ұшырамауы керек.

6.13. Өнім беруші қолданыстағы заңнамаға сәйкес өз жұмыскерлері үшін бірлестік еркіндігіне құрмет көрсетеді.

**7. Денсаулық сақтау және еңбек қауіпсіздігі**

7.1. Өнім беруші оның қызметінің оның жұмыскерлерінің, мердігерлердің және басқа да адамдарының денсаулығы, сондай-ақ аумақтарында және үй-жайларында шарттық қатынастар жүзеге асырылатын Серіктестік жұмыскерлерінің қауіпсіздігі үшін қауіпсіз екендігіне кепілдік береді.

7.2. Серіктестіктің Өнім берушісі жұмыста еңбек жағдайларын қамтамасыз етуі керек, жұмыскерлер денсаулық пен еңбек қауіпсіздігі, оның ішінде өрт қауіпсіздігі, радиациялық қауіпсіздік, химиялық заттар мен жабдықтарды дұрыс пайдалану және төтенше жағдайларға дайындық және алғашқы көмек туралы ақпаратпен танысып, тиісті дайындықтан өтуі керек.

7.3. Өнім беруші жұмыскерлерінде аварияларға/жарақаттарға немесе кәсіптік аурулардың туындауына әкеп соғуы мүмкін ықтимал тәуекелдер, тиісті алдын алу шараларын (мысалы, жобалау, инжиниринг, әкімшілік бақылау, профилактикалық қызмет көрсету, еңбек қауіпсіздігін қамтамасыз ету жөніндегі рәсімдер, қауіпсіздік жөніндегі ағымдағы тренингтер, сондай-ақ жеке қорғану құралдарымен жарақтандыру) қабылдау арқылы бағалануы және бақылануы қажет.

7.4. Өнім беруші қауіпті жұмыс түрлеріне тән факторларды барынша азайту мақсатында жазатайым оқиғалар мен жарақаттардан, сондай-ақ әлеуметтік-психологиялық аурулардан болатын зардаптардың, залалдардың алдын алу немесе жою жөнінде барабар шаралар қабылдауға міндетті. Өнім беруші өз жұмыскерлеріне қосымша ақысыз тиісті жеке қорғаныс құралдарын ұсынуы керек. Дене жарақаттарына әкеп соққан кез келген оқиға немесе жазатайым оқиға, сондай-ақ әлеуметтік-психологиялық аурулар құжатпен ресімделіп, Өнім берушінің жоғары басшылығының назарына жеткізілуге тиіс.

7.5. Серіктестік, Серіктестікте қауіпсіздікті үздіксіз жақсарту, өз жұмыскерлерінің қауіпсіздігін қамтамасыз ету бойынша белсенді жұмыс жүргізеді және бұл туралы өзінің іскерлік серіктестерін міндеттейді. Өндірістік алаңдарда жұмыстарды орындау кезінде Өнім беруші еңбекті қорғау және қауіпсіздік техникасы бойынша жоғары стандарттарды сақтайды, авариялық жағдайдың туындағаны туралы дереу хабарлауға жауапты болады.

**8. Қоршаған ортаны қорғау**

8.1. Серіктестік қоршаған ортаны қорғау үшін өзінің әлеуметтік жауапкершілігін мойындайды және экологиялық тұрақтылықты қолдайды. Серіктестік Өнім берушіден көміртегі шығарындыларын белсенді түрде азайтуға, суды тұтынуды азайтуға және қалдықтардың пайда болуын азайтуға бағытталған корпоративтік ұмтылыстарымен бөліседі деп күтеді.

8.2. Өнім беруші қоршаған ортаны сақтауға және олардың табиғи ресурстарға теріс әсерін барынша дәрежеде азайтуға ықпал ететін іс-шараларды енгізуі және/немесе орындауы тиіс.

8.3. Өнім беруші шартты орындау кезінде өндірілетін зиянды заттардың көлемін шектейді, сондай-ақ мұндай қалдықтарды қоршаған ортаға үлкен зиян келтірместен жоюды қамтамасыз етеді.

8.4. Өнім беруші улы заттарды пайдаланудың алдын алу шараларын қабылдауы керек. Балама болмаған жағдайда, Өнім беруші улы заттарды қолдануды барынша азайтып, қауіпсіз өңдеуді және олардың жойылуын қамтамасыз етуі тиіс. Басқа зиянды заттарға, элементтерге немесе шектеулі пайдаланудағы қалдықтарға қатысты Өнім беруші қолданылатын барлық құқықтық нормаларды қатаң сақтауға тиіс.

8.5. Өнім беруші табиғатты сақтау технологияларын (мысалы, ластаушы заттарды, көмірқышқыл газының бөлінуін бақылауды), сондай-ақ энергияны үнемдеу және қалдықтарды қайта өңдеу технологияларын дамытуды жүзеге асырады, сондай-ақ олардың қоршаған ортаға теріс әсерін төмендететін логистикалық стратегияларды (әсіресе сақтауға, шамадан тыс тиеуге және тасымалдауға қатысты) енгізеді.

**9. Құпиялылық және деректер қауіпсіздігі**

9.1. Өнім беруші құпия ақпаратты қорғауға, егер олар оны жария етуге арнайы жазбаша рұқсат алмаса, Серіктестік, оның серіктестері, іскерлік іс-шаралар, шарттар, жобалар, құрылым, қаржылық жағдай немесе қызмет туралы кез келген ақпарат туралы құпиялылықты сақтауға тиіс.

9.2. Өнім беруші, клиент деректерінің қауіпсіздігі мен қауіпсіздігіне кепілдік беретін жүйелерді пайдалануы, құпия деректердің ағып кетуіне жол бермеуі керек.

9.3. Өнім беруші деректерді қорғауды, сондай-ақ Серіктестікке ұсынылатын тауарларға, жұмыстарға және/немесе қызметтерге қатысты бизнестің үздіксіздігін қамтамасыз ететін төтенше жағдайлар мен авариялық қалпына келтіру іс-шараларының орындалуын қамтамасыз етеді. Іс-шараларға ауа-райының қолайсыздығы немесе басқа да табиғи апаттар, жұмыс күшінің немесе басқа ресурстардың жетіспеушілігі, жүйенің және/немесе объектілердің тоқтап қалуы немесе қол жетімсіздігі, электр қуатының үзілуі және байланыстың үзілуі жағдайында үздіксіздік және қалпына келтіруді қамтамасыз ету жоспарларын енгізу рәсімдері кіруі тиіс.

9.4. Өнім беруші Серіктестікке шарттың орындалуына әсер ететін деректер қауіпсіздігінің кез келген осалдықтары туралы хабарлайды және оларды дереу жояды.

**10. Корпоративтік этика**

10.1. Өнім беруші бәсекелестікті қорғау саласындағы ұлттық және халықаралық заңнамаға сәйкес әрекет етуге және сауда-саттықты өткізу кезінде баға келісіміне, нарықты немесе Тапсырыс берушілерді бөлуге, нарықты бөлуге немесе бәсекелестермен сөз байласуға қатыспауға міндеттенеді.

10.2. Өнім беруші ақшаны жылыстатуға немесе терроризмді қаржыландыруға тікелей немесе жанама түрде ықпал етпеуге міндеттенеді.

10.3. Өнім беруші экспортты бақылау жөніндегі ұлттық және халықаралық шараларды, сондай-ақ оның қызметіне қолданылатын сауда, экономикалық және қаржылық санкциялар мен эмбарголарды сақтауы керек. Өнім беруші санкциялар қолданылатын елдер мен ұйымдар туралы мәліметтерді қоса алғанда, оның қызметіне қолданылатын сауда шектеулерімен танысуға және оларды сақтауға тиіс.

10.4. Өнім беруші қызметті жауапкершілік пен шыншылдық қағидаттарына сәйкес жүзеге асыруы тиіс. Өнім беруші алаяқтық пен ақшаны жылыстатуды анықтау және алдын алу бойынша ішкі бақылау жүйелерін және мұндай жағдайларда ден қою шараларын пайдалануы тиіс. Серіктестіктің қызметіне әсер етуі мүмкін ықтимал алаяқтықтың барлық жағдайлары туралы дереу Серіктестікке хабарлау керек.

**11. Қорытынды ережелер**

11.1 Осы Өнім беруші кодексінің талаптары Шарттың ажырамас бөлігін құрайды.

11.2 Серіктестіктің Өнім берушісі осы құжатпен өз жұмыскерлерін осы Өнім беруші кодексімен таныстыру міндеттемесін қабылдайды.

11.3. Өнім беруші және/немесе оның жұмыскерлері Серіктестікке Өнім беруші кодексінің анықталған немесе болжамды бұзылғаны туралы хабарлауға міндетті. Егер олар адал әрекет етсе, бұл Өнім берушіге және/немесе оның жұмыскерлеріне қарсы қолданылмайды. Егер біреу ақпаратты алса немесе Өнім берушінің Кодексін бұзатын қандай да бір іс-әрекеттің жасалғанын болжаса немесе куә болса, тиісті ақпарат Серіктестікке <https://www.ktgo.kz> сайтта көрсетілген байланыс арналары арқылы берілуге тиіс.

Мен (Т.А.Ә.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін Өнім берушінің уәкілетті өкілі бола отырып, осы құжаттың мазмұнын мұқият тексергенімді және түсінгенімді, сондай-ақ Өнім берушінің осы Өнім берушінің кодексіне толық сәйкес әрекет ететінін растаймын.

Т.А.Ә. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Күні: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мөрі